Een van die aanvallers het Van Kaam in die motorhuis vasgebind, terwyl die ander twee rowers sy vrou en dogters by die huis ingedwing het. Die vroue is gedreig dat hulle verkrag gaan word.
Meyer en Swanepoel, albei gewapen, het hulle van Krugersdorp na die hoewe gehaas, terwyl ’n derde opsporingsagent van Capital Air met ’n helikopter van die Randse Lughawe in Germiston gestuur is om na die rowers te help soek.
Die rowers, wat die gesin in ’n slaapkamer op die grondvloer van hul dubbelverdiepinghuis aangehou het, se planne is in die wiele gery toe hulle die mans opmerk wat by die hoewe opgedaag het.
Meyer en Swanepoel het van die huis weggery om die bakkie op omliggende paaie te gaan soek. Dis tóé dat die rowers met die bakkie op die vlug slaan.
Swanepoel het vertel die eerste skoot “het op ons geval” toe die bakkie skielik by ’n grondpad uitgejaag kom.
Die rowers is op die Kromdraaipad agternagesit en ’n “oorlog” het uitgebreek “waar een van die rowers soos ’n lap uit die venster gehang en op ons bly skiet” het.
Rustenburg. – ’n Sakeman van dié stad het ’n vermeende rower doodgeskiet en nog een ernstig gewond toe hy hulle op heterdaad in sy huis betrap het nadat hulle sy dogters en die huiswerker oorval en vasgebind het.
“Ek het die voordeur oopgesluit en na die kinders geroep, maar dit was doodstil. Ek is baie streng daaroor dat hulle nie mag buite speel wanneer ek en my vrou nie tuis is nie. Toe ek regs in die gang afkyk, sien ek ’n vreemde mens. Ek het na my bakkie gehardloop en my vuurwapen gaan haal. My eerste gedagte was my kinders.”
Terug in die huis het hy gesien ’n man spring by die een kinderkamer in en probeer die deur toedruk. Hy het die deur oopgestamp. In die stoeiery is ’n paar skote afgevuur en ’n man is gewond.
Bouwer het hom uiteindelik by die kombuis vasgekeer, maar is in die gesig geslaan. ’n Skoot is afgevuur en die aanvaller is gewond. Die derde aanvaller het Bouwer van agter met ’n mes aangeval. Hy het vyf steekwonde in sy nek en kop opgedoen waarvoor hy ongeveer 30 steke moes kry. Hy is ná behandeling uit die hospitaal ontslaan.
“Toe Neels by die huis kom nadat hy ontslaan is, het hy vir Virginia met trane in sy oë dankie gesê dat sy kinders veilig is,” het De Kock gesê. Hy en Meyer het die polisie en veiligheidsmaatskappy geloof vir hul blitsige reaksie.